Дэлдэн зараа

Дэлдэн зараа (Hemiechinus auritus) нь Төв Азийн улсууд болон Кавказын нуруунаас гаралтай. 

Гадаад төрх
Биеийн урт нь 12-27 см, сүүл нь 1-5 см байна. Өргөс нь хар бор, цагаан судалтай ба гэдэс хэвлий хэсэг нь цагаавтар юм. Бусад зараанаас харьцангуй урт том чихтэй болно.
Дундажаар 200 гр жинтэй ба 500 гр хүртэл бий. 

Тархац
Hemiechinus auritus нь Газар дундын тэнгис орчим, баруун өмнөд Ази, Пакистан, зүүн зүгт Украинаас Монгол, Хятад хүртэл тархан нутаглана. Энэ зүйл зараа нь дараах улсын нутгагт амьдардаг: Афганистан; Хятад; Кипр; Египет; Иран, Ирак; Израйль; Киргизстан; Ливан; Грек; Монгол; Пакистан; Сири; Тажикистан; Турк; Туркменистан; Украин,  Узбекистан. 

Дэлдэн зараа хуурай тал хээр, хагас цөлийн болон говь цөлийн бүсэд нутаглана. Тэд голдуу ганцаар амьдрах ба өвөл ичдэг байна. Хонгил нүхэнд амьдрах бөгөөд өөрөө ухах, эсвэл үнэг, үлийн цагаан оготно зэргийн орхисон хуучин нүхэнд үүрлэдэг.Stubbe, M., Samiya, R., Ariunbold, J., Buuveibaatar, V., Dorjderem, S., Monkhzul, Ts., Otgonbaatar, M., Tsogbadrakh, M., Zagorodniuk, I., Amori, G., Hutterer, R., Kryštufek, B., Yigit, N., Mitsain, G. & Muñoz, L.J.P. 2008. Hemiechinus auritus. In: IUCN 2009. IUCN Red List of Threatened Species. Version 2009.2. www.iucnredlist.org. Downloaded on 26 January 2010.

Идэш тэжээл
Дэлдэн зараа нь шавьж идэштэн юм. Хоол тэжээлийн 70% нь цох, үст хорхой, өт, чийгийн улаан зэрэг болно. Мөн тэд шувууны өндөг, могой гэх мэт иддэг аж.

Эшлэл